PATVIRTINTA

Klaipėdos Prano Mašioto progimnazijos direktoriaus

2024 m. gegužės 6 d.

įsakymu Nr. V-63

**KLAIPĖDOS PRANO MAŠIOTO PROGIMNAZIJOS**

**MOKINIŲ MOKYMO NAMUOSE ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Mokinių mokymo namuose organizavimo tvarkos aprašas (toliau – Aprašas) reglamentuoja mokinių, dėl ligų ir patologinių būklių negalinčių lankyti progimnazijos ir turinčių gydytojų konsultacinės komisijos (toliau – GKK) pažymą, mokymo namuose organizavimą.
3. Aprašas nustato vaikų, dėl ligos ar patologinės būklės negalinčių mokytis progimnazijoje, mokymo namuose skyrimą ir organizavimą pagal pradinio ir pagrindinio ugdymo bendrasias programas.
4. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 (galiojanti suvestinė redakcija 2020-07-25), Lietuvos respublikos švietimo, mokslo ir sporto ministro patvirtintas ugdymo planais ir programomis ir šiuo Aprašu.
5. **MOKYMO NAMUOSE IR SAVARANKIŠKO MOKYMOSI SKYRIMAS**
6. Mokymą namuose skiria asmens sveikatos priežiūros įstaigos, kurioje prirašytas mokinys, Gydytojų konsultacinė komisija (toliau - GKK). GKK pažymoje pagal Tarptautinės statistinės ligų ir susijusių sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija) (toliau – TLK-10-AM) nurodoma diagnozė, sergantiems psichikos liga – pagal TLK-10-AM tik kodas, tėvų (globėjų, rūpintojų) sutikimu, mokymo namuose trukmė ir rekomendacijos mokyklai (dėl mokymo proceso organizavimo būdo, ugdymo planų ir kita).
7. Mokymo namuose trukmė kiekvienam mokiniui nustatoma individualiai pagal pateiktą GKK pažymą, tačiau negali būti ilgesnė kaip 12 mėnesių (praėjus 12 mėnesių gali būti pratęsiama gavus naują GKK pažymą).
8. **MOKYMO NAMUOSE ORGANIZAVIMAS**
9. Gavus tėvų prašymą ir GKK pažymą, mokinio mokymas namuose per tris dienas įforminamas direktoriaus įsakymu. Mokymas namuose, nepasibaigus GKK pažymoje nustatytam terminui, gali būti nutraukiamas GKK leidus.
10. Mokymą namuose organizuoja direktoriaus pavaduotojas ugdymui.
11. Mokinio mokymas organizuojamas laikantis ugdymo proceso organizavimo higienos reikalavimų, atsižvelgiant į vaiko sveikatos būklę pagal progimnazijos direktoriaus patvirtintą ir su mokinio tėvais suderintą tvarkaraštį. Numatomos ne daugiau kaip 4 pamokos per dieną.
12. Įvertinus mokinio gebėjimus, pasitarus su tėvais, pritaikant arba individualizuojant bendrųjų programų turinį, dalykų mokytojai ruošia individualias ugdymo programas.
13. Progimnazija aprūpina mokinius, mokomus namuose, vadovėliais.
14. Mokomiems namuose mokiniams, gydytojams leidus, jei pageidauja tėvai (globėjai, rūpintojai), sudaroma galimybė lankyti kai kurias pamokas progimnazijoje, dalyvauti neformaliojo švietimo veikloje, klasės ir progimnazijos šventėse.
15. Mokytojas, suderinęs su vienu iš mokinio tėvų (globėjų, rūpintojų), gali mokinį namuose mokyti nuotoliniu būdu.
16. Jeigu mokymas namuose skirtas ilgesniam laikotarpiui (3-12 mėnesių), ne rečiau kaip kartą per pusmetį mokinių ugdymo rezultatus aptaria progimnazijos vaiko gerovės komisija.
17. Suderinus su mokinio tėvais (globėjais, rūpintojais), progimnazijos direktoriaus įsakymu mokinys, kuris mokosi namie pagal pradinio ugdymo programą, gali nesimokyti dorinio ugdymo, menų ir fizinio ugdymo, pagal pagrindinio ugdymo programą – dorinio ugdymo, dailės, muzikos, technologijų ir fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“.
18. Mokymui namuose per savaitę (per metus) skiriamas pamokų skaičius:
    1. 1-3 klasėse – 9 (315);
    2. 4 klasėje – 11 (385);
    3. 5-6 klasėse – 12 (444);
    4. 7-8 klasėse – 13 (481);
19. Vaiko gerovės komisijos sprendimu mokiniui, kuris mokosi namuose, pamokos paskirstytos pagal Aprašo 1 priedą. Pagal poreikį gali būti skiriama iki 2 papildomų pamokų per savaitę, kurios naudojamos mokinio pasiekimams gerinti.
20. Suderinus su mokinio tėvais (globėjais, rūpintojais) mokymas namuose organizuojamas nuotoliniu būdu, arba mokytojas vyksta į namus pas mokinį.
21. **MOKYMO APSKAITA**
22. Mokinių, mokomų namuose, apskaita vykdoma elektroniniame Tamo dienyne.
23. Už mokymą namuose mokamos priemokos už faktiškai dirbtas valandas su pasiruošimu pamokoms (kaip nurodyta progimnazijos darbo apmokėjimo sistemos 33.2.1. punkte) ir dėl veiklos sudėtingumo didinamas pareiginės algos koeficientas, jeigu mokytojas vyksta pas mokinį į namus.

Mokinių mokymo namuose organizavimo tvarkos aprašo 1 priedas

Mokomam namie mokiniui dalykui mokyti skiriamų savaitinių pamokų skaičius

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Dalykai | 1  klasė | 2–3  klasė | 4  klasė | 5  klasė | 6  klasė | 7  klasė | 8  klasė |  | |  |
| Lietuvių kalba | 4 | 3 | 4 | 4 | 3 | 3 | 3 |
| Užsienio kalba (1-oji  anglų) |  | 2 | 2 | 2 | 2 | 2 | 2 |
| Užsienio kalba (2-oji vokiečių,rusų) |  |  |  |  | 1 | 1 | 1 |
| Matematika | 4 | 3 | 4 | 3 | 2,5 | 3 | 2 |
| Visuomeninis ugdymas | 0,5 | 0,5 | 1 |  |  |  |  |
| Gamtos mokslai | 0,5 | 0,5 | 0,5 | 1 | 1 |  |  |  | |
| Biologija |  |  |  |  |  | 1 | 0,5 |
| Fizika |  |  |  |  |  | 0,5 | 1 |  | |
| Chemija |  |  |  |  |  |  | 1 |  | |
| Informatika |  |  |  | 1 | 0,5 | 0,5 | 0,5 |
| Istorija |  |  |  | 1 | 1 | 1 | 1 |  |  |
| Geografija |  |  |  |  | 1 | 1 | 1 |
| **Savaitinių valandų skaičius:** | 9 | 9 | 11 | 12 | 12 | 13 | 13 |  | |